Noscat presens ętas et deinceps futura posteritas quod ego O[do] dignatione divina ęcclesię [2] beati Petri Autissiodori dictus abbas pro pace Regniacensis ęcclesię et nostre, assensu capituli nostri [3] fratribus Regniaci libere concessi terram que est inter puteum et grangiam eorum pro terra quē est juxta prata [4] nostra, sic terra nostra a Pesselariis recta fronte et linea se portat usque ad terram Bersarii prout me-[5]-tata est, assensu suorum et nostrorum fratrum. Si vero calumpnia surgeret, defensores essemus eis nostrę [6] terre et testes et ipsis nobis suę. Ut autem hec commutatio rata foret, litteris annotavimus [7] et sigillorum utriusque ęcclesię, munimine et cyrographi conscriptione firmavimus.